2. joulukuuta
Tapahtumia

1409 – Leipzigin yliopisto perustettiin.
1510 – Safavidit voittivat uzbekit Mervin taistelussa.
1804 – Napoleon Bonaparte kruunasi itsensä Ranskan keisariksi Notre Damen katedraalissa Pariisissa.
1805 – Austerlitzin taistelu: Napoleonin ranskalaiset joukot voittivat itävaltalais-venäläiset joukot.
1823 – Yhdysvaltain presidentin James Monroen kongressille pitämän puheen mukaan amerikkalaiset valtiot eivät sekaannu eurooppalaisten asioihin, mikäli nämä eivät sekaannu amerikkalaisten toimintaan (ns. Monroen oppi).
1845 – Yhdysvaltain presidentin James Polkin kongressille pitämän puheen mukaan Yhdysvaltojen tulisi aggressiivisesti laajentua länteen. ”Manifest Destiny” -näkemyksen mukaan Yhdysvaltain tehtävä ja kohtalo oli laajentua ja levittää demokratiaa.
1848 – Frans Joosef I kruunattiin Itävallan keisariksi.
1851 – Ranskan presidentti Louis Napoléon Bonaparte teki vallankaappauksen ja tuli diktaattoriksi.
1852 – Louis Napoléon Bonaparte kruunautti itsensä keisari Napoleon III:ksi.
1899 – Filippiinien–Yhdysvaltain sota: suurin osa Tiradin solan puolustajista sai surmansa viivytystaistelussa yhdysvaltalaisia vastaan.
1927 – Valmistettuaan 19 vuotta T-mallia Ford Motor Company esitteli uuden A-mallin auton.
1939 – Talvisota: vastauksena Terijoen hallituksen muodostamiselle SDP ja Suomen Ammattiliittojen Keskusjärjestö SAK antoivat julkilausuman, jossa vakuutettiin Suomen työväenluokan tukevan täydellisesti Rytin hallitusta ja sen politiikkaa sekä taistelevan asein Suomen itsemääräämisoikeuden, demokratian ja rauhan puolesta väkivaltaa vastaan.
1942 – Manhattan-projekti: maailman ensimmäinen ydinreaktori saavutti kriittisyyden Chicagon yliopistossa. Hanketta johti Enrico Fermi ja reaktori toimi muun muassa nykyaikaisten laivasto- ja ydinreaktorien prototyyppinä.
1944 – Kommunistit erosivat Kreikan hallituksesta, koska britit vaativat, että partisaaniarmeija ELAS on lakkautettava.
1948 – Unkarin hallitus vangitutti kardinaali József Mindszentyn syytettynä vakoilusta ja maanpetoksesta. Mindszenty tuomittiin helmikuussa 1949 elinkautiseen vankeuteen, mutta hänet vapautettiin vuonna 1955.
1961 – Kylmä sota: Kuuban johtaja Fidel Castro julisti kansallisessa radiopuheessaan olevansa marxisti-leninistiläinen ja että Kuubasta tulisi kommunistinen valtio.
1962 – Ensimmäinen ”Lastenkamarikonsertti” järjestettiin Helsingissä.
1971 – Arabiemiirikunnat yhdistyi.
1971 – Finlandia-talon avajaisia vietettiin Helsingin Töölönlahdella.
1974 – Suomen Sosialidemokraatin pakinoitsija Simo Juntunen (Simppa) erotettiin lehden palveluksesta. Erottamisen perusteita pidettiin yleisesti väärinä ja Sanomalehtimiesten liitto vei asian työtuomioistuimeen.
1975 – Kommunistinen Pathet Lao -liike nousi valtaan Laosissa.
1976 – Fidel Castrosta tuli Kuuban presidentti Osvaldo Dorticós Torradoin jälkeen.
1979 – Iranilaisten ilmoitettiin hyväksyneen maalle uuden perustuslain, joka antoi ajatollah Khomeinille muodollisestikin kaiken vallan.
1981 – Neuvostoliiton Helsingin-suurlähetystössä työskennellyt ministerineuvos Viktor Vladimirov ilmoitti Moskovasta saamiensa ohjeiden mukaan, ettei Neuvostoliitto tulisi puuttumaan Suomen tulevaan presidentinvaaliin, kuten julkisuudessa oli spekuloitu.
1983 – Korkein oikeus antoi ensimmäisen päätöksensä kansalaistottelemattomuutta koskeneessa asiassa. KKO ei muuttanut Turun hovioikeuden päätöstä, jolla suuri osa Koijärvi-liikkeen jäsenistä oli tuomittu sakkoihin niskoittelusta ja haitanteosta viranomaisille Forssan Koijärvellä keväällä 1979.
1988 – Benazir Bhuttosta tuli Pakistanin pääministeri ja samalla ensimmäinen islamilaisen valtion naispuolinen pääministeri.
1990 – Saksan liittokansleri Helmut Kohlin johtama koalitio voitti ensimmäiset vapaat yhtenäisen Saksan vaalit sitten vuoden 1932.
1993 – Kolumbialainen huumeparoni Pablo Escobar ammuttiin Medellínissä.
1994 – Poliisi ampui taloonsa linnoittautuneen miehen Kirkkonummella yli kaksi vuorokautta kestäneen piirityksen päätteeksi. Tapaus herätti runsaasti keskustelua poliisin toimintatavoista.
2001 – Yhdysvaltalainen energiayhtiö Enron hakeutui Chapter 11 -yrityssaneeraukseen.
2015 – San Bernardinossa Kaliforniassa tapahtuneessa terrori-iskussa  kehitysvammaisten palvelukeskukseen kuoli 14 ihmistä ja haavoittui 21.
2016 – Kalifornian Oaklandin tuhoisimmassa huoneistopalossa sataan vuoteen kuoli 36 ihmistä.